open-index/open-wikipedia-markdown huggingface dataset:
Karakallio

**Karakallio** () on Espoon itäinen kaupunginosa, joka kuuluu Suur-Leppävaaran suuralueeseen. Karakalliossa oli vuoden 2023 lopussa 5&nbsp;668 asukasta. Se sijaitsee Leppävaaran lähistöllä, Turuntien varressa. Myös Kehä II:n pohjoispää alkaa Karakalliosta.

## Nimi
Karakallion nimen taustalla on nykyisen Turuntien varressa olleen asumuksen nimi *Karabacka*, joka on esiintynyt asiakirjoissa ainakin 1700-luvun lopulta. Nimen sisällöstä ei ole varmaa tietoa. Nimen suomenkielinen vastine otettiin käyttöön 1950-luvulla, kun aluetta ryhdyttiin kaavoittamaan.

## Historia
Espoossa käynnistettiin aluerakentaminen 1960-luvulla ja kunta teki useita aluerakentamissopimuksia. Karakallio oli ensimmäinen varsinainen aluerakentamisen sopimusalue, jossa aluerakentajat vastasivat maa-alueiden hankinnasta, rahoituksesta ja kunnallistekniikan rakentamisesta. Espoon kunta oli ostanut 102 hehtaaria Karakalliosta vuonna 1956 ja kunnan aikomuksena oli ensin itse rakentaa asuinalue. Kunta kuitenkin luopui hankkeesta ja myi Hakalle 40 hehtaaria kerrostaloaluetta varten.

Vuonna 1966 Espoon valtuustossa hyväksyttiin suuri aluerakentamispaketti, jonka myötä Karakallio II–III tulivat Hakalle.

## Väestö
### Väkiluvun kehitys

## Luonnehdintaa alueesta
Karakallion rakennukset ovat suurimmaksi osaksi kerrostaloja. Suurin osa asuntokannasta on rakennettu 1960–1990-luvulla. 

Alueen luonto on kallioista, myös viheralueita on paljon. Alue on suhteellisen harvaan rakennettu, ja monilla 1970-luvun kerrostaloilla on poikkeuksellisen suuret ja vehreät pihat, jotka tarjoavat mahdollisuudet muun muassa lasten leikkeihin ja aikuisväestön virkistymiseen. Karakalliossa on hyvät ulkoilumahdollisuudet, ja kalliomaastossa kulkevan kuntoradan korkeuserot ovat suuret. Karakalliossa on myös nuorisotila.

Karakallion pohjoisosassa sijaitsee Leppävaaran kartano, joka lohkaistiin Albergan kartanosta vuonna 1913.

## Palvelut
Karakallion ostoskeskuksessa toimi valintamyymälä, R-kioski, Pizza Center, ravintola Karkelon Tähti, parturikampaamoita, kukkakioski ja Merjan kulma, Leppävaaran Sisu ja Tapiolan Lämpö. Karakallion ostoskeskus on kuitenkin purettu, joten kaikki nämä palvelut ovat lopettanut toistaiseksi toimintansa ostoskeskuksen tiloissa. 

Lähellä ostoskeskusta on Karakallion koulu, jossa toimivat peruskoulun yläluokat. Myös Rastaalan alakoulu sijaitsee käytännössä kiinni Karakalliossa. Karakalliossa on myös Karatalo, jossa toimii kulttuuripalveluiden lisäksi nuorisopalveluja ja työväenopisto. Karakalliossa sijaitsee myös Palvelutalo Hopeakallio ja Karakallion kirkko ”Karakappeli”.

Karakallioon liikennöi Espoon sisäinen lähibussi 229, joka ajaa Viherlaaksosta Karakallion ja Kilon kautta Leppävaaraan. Esim. Kotkatie ja Kalasääksenkatu ovat lähipysäkejä joille ajaa vain linja 229.

## Lähteet
*

### Viitteet
Meleagros (sotilas)

**Meleagros** (kreikaksi Mελεαγρος, kuoli 323 eaa.) oli makedonialainen sotilas joka palveli Aleksanteri Suuren armeijassa. Hän näytteli tärkeää osaa Aleksanterin kuoleman jälkeen kun hän puolusti Aleksanterin veljeä Arridaiosta. 

Meleagros seurasi Aleksanterin armeijan mukana tämän sotaretkellä Persiaa vastaan. Meleagros johti yhtä falangi-osastoa (takseis, ταξεις) Granikosjoen taistelussa ja myöhemmin hän sai kunnian johtaa niitä makedonialaisia jotka saivat palata kotiin vuoden 334 eaa. talven ajaksi. Meleagros ja hänen johdossaan olleet sotilaat palasivat Aleksanterin luokse Gordionissa vuonna 333 eaa. Meleagros johti osastoaan myös Issoksen ja Gaugamelan taisteluissa. Hän oli myös mukana Intian sotaretken aikana ja Hydaspesjoen taistelussa.

Aleksanterin kuoltua vuonna 323 eaa. Babylonissa Meleagros oli ensimmäisten joukossa ehdottamassa että Aleksanterin vähäjärkisestä velipuolesta Arridaioksesta tehtäisiin uusi kuningas. Ratsuväen komentaja Perdikkas taas suosi Roksanen syntymätöntä lasta. Lopulta päädyttiin kompromissiin jonka mukaan Arridaios ja syntymätön lapsi, jos kyseessä olisi poika, saisivat jakaa kuninkuuden. Roksanen lapsi oli kun olikin poika ja hänelle annettiin nimeksi Aleksanteri IV. 

Perdikkas päätti kuitenkin päästä eroon vastustajastaan ja antoi teloittaa Meleagroksen kannattajat Arridaioksen edessä. Näin sotilaat saivat sen käsityksen että Arridaios olisi määrännyt heidät teloitettavaksi. Myös 300 jalkaväen sotilasta teloitettiin esimerkkinä toisille. Meleagros pakeni läheiseen temppeliin, mutta hänet murhattiin siellä Perdikkaan käskystä.
Vartioharju

**Vartioharju** (ruots. Botbyåsen) on Vartiokylän kaupunginosan osa-alue Itä-Helsingissä. Pientalovaltaisella alueella elää noin 6&nbsp;000 asukasta.  Osa-alueen palveluihin kuuluvat koulut ja päiväkodit, ja siellä sijaitsee myös muun muassa yksi pizzeria ja Alepa.. Vartioharjussa oli vuoden 2022 lopussa 1 054 työpaikkaa.  Vartioharjulaisten keskitulot olivat vuoden 2008 lopussa 34 973 euroa henkeä kohden, tehden alueesta itäisen suurpiirin vauraimpia alueita, joskin Marjaniemessä tulot ovat hieman korkeammat.

Vartiokylän seurakunnan entinen pääkirkko sijaitsee Vartioharjussa Kiviportintien varrella. Seurakunnan luopuessa Matteuksenkirkosta Puotinharjussa Vartiokylän kirkosta tulee uudelleen seurakunnan pääkirkko. Kirkossa on harrastustiloina mm. palloilusali ja alakerrassa tilat partiolippukuntien toiminnalle.

Vartioharjussa on Vartiokylän ala-asteen koulu, entinen Vartiokylän kansakoulu. Sen itäsiivessä toimi 1970-luvun loppuun asti Vartiokylän sivukirjasto joka lakkautettiin Itäkeskuksen kirjaston aloittaessa.

Vartioharjussa on nähtävänä osia ensimmäisen maailmansodan aikaisesta Helsingin maalinnoituksesta. Niistä suurin kohde on Vartiokylän linnavuoren rinteeseen rakennetut juoksuhaudat ja ammusluola.

## Liikenneyhteydet
### Yksityisautoilu
Itäväylä kulkee Vartioharjun läpi, jonka kohdalla tie on nelikaistainen. Vartioharjun jälkeen tie muuttuu itään mentäessä kaksikaistaiseksi. Osa-alue sijaitsee Kehä I:n ja Kehä III:n välissä.

### Julkinen liikenne
#### Metro
Puotilan metroasema on alle puolen kilometrin päässä Vartioharjun lounaisista osista. Metromatka keskustaan vie noin 17 minuuttia.

#### Bussi

Linjat 95, 97 ja 97V kulkevat Vartioharjussa. Ne tarjoavat yhteydet Itäkeskuksen, Kontulan, Mellunmäen ja Puotilan metroasemille. Yölinjoista 95N, 97N ja 841N kulkevat alueelle. Linja 97N liikennöi myös lauantain ja sunnuntain vastaisina öinä aamuyölinjana. 
Itäkeskukseen pääsee myös Itäväylää pitkin kulkevilla Östersundomin linjoilla 831/831K sekä Söderkullan linjoilla 841-844. Vartioharjun alueella kulkee myös lähibussi 805.

## Lähteet
Pune

**Pune** (, siirtomaa-aikainen englanninkielinen nimi **Poona**) on kaupunki Intiassa Maharashtran osavaltiossa. Deccanin ylängöllä sijaitsevassa kaupungissa on yli kolme miljoonaa asukasta. Kaupungilla on pitkä historia. Ensimmäiset merkit kaupungista ovat jo ennen 1000-lukua.

## Maantiede ja ilmasto
Pune sijaitsee Mula- ja Mutha-jokien yhtymäkohdassa.

Pune sijaitsee Deccan ylängön reunalla. Kaupungin korkeus merenpinnasta on 560&nbsp;m. Se on kukkulaista aluetta, korkeimmat kukkulat nousevat 800 metriin ja kaupungin ulkopuolella Sinhagadin linnoitus on 1&nbsp;300 metrissä.

Kuumimmat kuukaudet ovat huhti- ja toukokuu, jolloin päivän ylin lämpötila on keskimäärin yli 37 astetta. Viileintä on joulu- ja tammikuussa, keskimääräinen alin lämpötila alle 12 astetta. Eniten sataa kesäkuusta syyskuuhun, yli 100&nbsp;mm kuukaudessa.

## Talous
Pune on tärkeä teollisuuskeskus. Yksi maailman suurimmista kaksipyöräisten valmistajista, Bajaj Auto, on kotoisin kaupungista. Intian suurimmalla moottorivalmistajalla on tehdas Punessa. Kaupunkia sanotaankin autoteollisuutensa ansiosta Intian Detroitiksi.

## Liikenne

Punen bussimetro on maan ensimmäinen bussimetrojärjestelmä.

Punen rautatieasemalta on säännöllisiä junavuoroja lähikaupunkeihin. Matka Mumbaihin kestää 3–4 tuntia. Kaupungista lähtee myös monia pitkän matkan linja-autoja, esimerkiksi Goaan pääsee yöbussilla 12 tunnissa. Punen kansainvälinen lentoasema sijaitsee 8 km kaupungista koilliseen.


Chaturshringi-TempleGates.jpg|Chaturshringin temppeli
Pune BRTS.jpg|Punen bussimetro on maan ensimmäinen bussimetrojärjestelmä. Kuvassa Volvo B7RLE -bussi.
PuneRailwayStaion.jpg|Punen rautatieasemalta on säännöllisiä junavuoroja lähikaupunkeihin.


## Lähteet
Jarama

**Jarama** on 190 kilometriä pitkä joki Espanjan keskiosassa Madridin ja Guadalajaran maakunnissa.

Jaraman alkulähde on Ayllónin vuoristossa Madridin, Guadalajaran ja Segovian maakuntien rajalla. Joki virtaa pohjois–etelä-suunnassa ja ohittaa maan pääkaupungin Madridin sekä Barajasin lentoaseman niiden itäpuolelta. Sen sivujokia ovat muun muassa Henares, Tajuña ja Manzanares. Jarama itse on puolestaan Tajon sivujoki, johon se yhtyy lähellä Aranjuezia. Joen valuma-alue on 11&nbsp;545 neliökilometriä.

Jaraman ympäristössä käytiin ankaria taisteluja osana Espanjan sisällissotaa vuonna 1937. Nationalistit ylittivät joen helmikuussa tavoitteenaan katkaista Madridista Valenciaan johtava päätie ja eristää tasavaltalaisten pääkaupunki. Nationalistien puolella taistelleet espanjalaiset legioonalaiset ja Afrikan armeijaan kuuluneet marokkolaiset saivat vastaansa tasavaltaa tukeneen 15. kansainvälisen prikaatin. 15. prikaatiin kuului sekä brittiläinen vapaaehtoispataljoona että yhdysvaltalaisia vapaaehtoisia Abraham Lincolnin prikaatista. Huolimatta suurista miestappioista nationalistit onnistuttiin pysäyttämään lähellä tavoitettaan. Seurasi asemasotavaihe kunnes kansainväliset joukot saivat perääntymiskäskyn.

Joen rannalla San Sebastián de los Reyesin kunnassa sijaitsevalla Jaraman moottoriradalla ajettiin Formula 1 -sarjan Espanjan GP:tä 1960-, 1970- ja 1980-luvuilla. Italialaisen autovalmistaja Lamborghinin Jarama-malli on nimetty jokialueella kasvatettujen härkien mukaan.

## Lähteet
Pohjoismaiset hiihtolajit talviolympialaisissa 2002

**[[Talviolympialaiset 2002|2002 talviolympialaisissa]]** Salt Lake Cityssä, Utahissa, Yhdysvalloissa järjestettiin **[[maastohiihto|maastohiihdossa]], [[yhdistetty|yhdistetyssä]] ja [[mäkihyppy|mäkihypyssä]]** 18 kilpailua. 

Maastohiihdot käytiin  Soldier Hollowissa ja mäkihypyt Park Cityssä.

## Miesten hiihto

### 1,5 km sprintti (v)



**Ajankohta:** 19. helmikuuta 2002




### 15 km (p)



**Ajankohta:** 12. helmikuuta 2002




### 10+10 km takaa-ajo (p+v)



**Ajankohta:** 14. helmikuuta 2002 
Espanjan Johann Mühlegg menetti kultamitalinsa jäätyään kiinni dopingin käytöstä.




### 30 km yhteislähtö (v)



**Ajankohta:** 9. helmikuuta 2002 
Espanjan Johann Mühlegg menetti kultamitalinsa jäätyään kiinni dopingin käytöstä.




### 50 km (p)



**Ajankohta:** 23. helmikuuta 2002 
Espanjan Johann Mühlegg menetti kultamitalinsa jäätyään kiinni dopingin käytöstä.



### 4 x 10 km viesti



**Ajankohta:** 17. helmikuuta 2002




## Naisten hiihto

### 1,5 km sprintti (v)



**Ajankohta:** 19. helmikuuta 2002




### 10 km (p)



**Ajankohta:** 12. helmikuuta 2002 
Venäjän Olga Danilova menetti hopeamitalinsa ja Larisa Lazutina neljännen sijansa jäätyään kiinni dopingin käytöstä.



### 5+5 km takaa-ajo (p+v)




Sijoille 1 ja 2 sijoittuneet Venäjän Olga Danilova ja Larisa Lazutina menettivät mitalinsa jäätyään kiinni dopingin käytöstä.




### 15 km yhteislähtö (v)




Venäjän Larisa Lazutina menetti hopeamitalinsa jäätyään kiinni dopingin käytöstä.




### 30 km (p)



Kilpailun alun perin voittanut Venäjän Larisa Lazutina ja kahdeksanneksi sijoittunut Olga Danilova hylättiin heidän jäätyä kiinni dopingin käytöstä.





### 4 x 5 km viesti



**Ajankohta:** 21. helmikuuta 2002


## Yhdistetty

### Sprintti



**Ajankohta:** 21.–22. helmikuuta  2002





### Normaalikilpailu








### Joukkuekilpailu



**Ajankohta:** 16.–17. helmikuuta 2002



## Mäkihyppy

### Normaalimäki K90



**Ajankohta:** 10. helmikuuta 2002




### Suurmäki K120



**Ajankohta:** 13. helmikuuta 2002




### Joukkuekilpailu K120



**Ajankohta:** 18. helmikuuta 2002  
Saksan joukkue voitti Suomen pienimmällä mahdollisella erolla, yhdellä pisteen kymmenesosalla.


## Lähteet
* 
* 
* 
* 

### Viitteet

## Aiheesta muualla

* Ylen Elävä arkisto: Sampalle triplakultaa Salt Lake Cityssä
Attalos (sotilas)

**Attalos** (noin 390–336 eaa.) oli makedonialainen sotilas ja Makedonian kuninkaan Filippos II:n vaimon Kleopatran holhooja. 

Vuonna 337 eaa. Attaloksen veljentytär ja holhokki Kleopatra avioitui Filippos II:n kanssa. Filippoksella oli jo aikaisemmin useita vaimoja ja lapsia. Plutarkhoksen mukaan Attalos oli hääjuhlan aikana toivonut, että Filippos nyt saa laillisen kruununperillisen. Tästä Filippoksen vanhin poika Aleksanteri oli suuttunut. Tarinan mukaan Filippos oli aikonut nuhdella poikaansa mutta oli juovuksissaan kompastunut. Riidan vuoksi Aleksanteri ja hänen äitinsä Olympias matkustivat Olympiaan veljen Aleksanteri I:n luokse Epeirokseen. Aleksanteri ei koskaan antanut nöyryytystä Attalokselle anteeksi. Erään tulkinnan mukaan Filippos avioitui Kleopatran kanssa, koska vaikutusvaltaiset makedonialaiset, kuten Attalos ja hänen appensa Parmenion, vaativat sitä. Toisaalta Attaloksesta ei tiedetä mitään ennen vuotta 337 eaa., ja ilmeisesti hänen arvovaltansa kasvoi vasta sen jälkeen kun Filippos oli avioitunut Kleopatran kanssa.

Attalos oli tiettävästi nuoren Pausaniaan ystävä. Pausanias oli kertonut Attalokselle erään Pausanias Orestislaisen pilkanneen häntä. Attaloksen ystävä suunnitteli kuolevansa urhollisesti tämän takia. Näin kävikin vuonna 336 eaa. Illyriassa käydyssä taistelussa. Attalos kosti ystävänsä kuoleman juottamalla toisen Pausaniaan humalaan ja antamalla palvelijoidensa raiskata hänet. Justinuksen mukaan Attalos olisi itse raiskannut Pausaniaan.

Vuoden 336 eaa. keväällä Attalos nimitettiin johtamaan Vähään-Aasiaan lähetettävää armeijaa Parmenionin kanssa. Filippos oli haluton tuomitsemaan Attalosta, ja tämän takia Pausanias suuntasi kostonsa kuningasta kohden. 

Vähässä-Aasiassa Attalos ja Parmenion sotivat persialaisia vastaan. Persialaisia johti Memnon Rhodoslainen, joka kukisti makedonialaiset Magnesian lähettyvillä. Makedonialaiset joutuivat pakenemaan kaupunkiin. Kun Attaloksen ja Parmenionin armeija oli perääntymässä Hellespontokselle, he saivat kuulla, että Filippos oli salamurhattu ja että Aleksanterista oli tullut uusi kuningas. Attalos suunnitteli kapinaa, koska hän oli suosittu armeijan sotilaiden keskuudessa. Hän neuvotteli myös Makedonian vihollisten kanssa Ateenassa. Attaloksen väitettiin myös olleen mukana olleessa salajuonessa, joka johti Filippoksen murhaan, mutta tästä ei ole mitään varmuutta. Aleksanteri lähetti erään Hekaitoksen vangitsemaan tai teloittamaan Attaloksen. Parmenion ei estänyt vävynsä teloitusta. Justinuksen mukaan Aleksanteri tapatti kaikki Kleopatran sukulaiset, mutta ilmeisesti hän teloitutti vain Attaloksen.

Aleksanteri Suuren ratsuväenkomentaja Hegelokhos Hippostratoksen poika oli ehkä Attaloksen holhokin Kleopatran veli.

## Lähteet
*
Vulkanuslaiset

**Vulkanuslaiset** ovat Vulkanus-planeetan asukkaita *[[Star Trek]]* -televisiosarjoissa ja -elokuvissa. Mr. Spock, tähtilaiva *[[USS Enterprise (Star Trek)|USS Enterprisen]]* tiedeupseeri, on tunnetuin vulkanuslainen.

Vulkanuslaisilla on telepaattisia kykyjä (esimerkiksi mieltensulauttaminen) sekä filosofia, jonka mukaan heidän tulee elää johdonmukaisen ajattelun mukaan ja pyrkiä tiukasti hallitsemaan tunteensa. Tämän filosofian kehitti meidän ajanlaskumme mukaan noin 400-luvulla filosofi Surak.

Ennen tunteellisuuden kieltävän Surakin filosofian omaksumista vulkanuslaiset olivat luonteeltaan sotaisia ja väkivaltaisia. Parhaiten tämä tulee ilmi alkuperäisen *[[Star Trek (alkuperäinen sarja)|Star Trek]]* -televisiosarjan jaksossa ”The Balance of Terror”, jossa *USS Enterprise* joutuu taisteluun raja-asemille hyökänneen romuluslaisen aluksen kanssa ja romulaanien vulkaanialkuperä paljastuu: Spockin ilme on todella kuolemanvakava hänen kertoessaan tästä planeettansa historian karmivasta vaiheesta.

Samoin jaksossa ”All Our Yesterdays”, jossa Spock joutuu jääkautiseen menneisyyteen, ja hän muuttuukin siellä alkukantaiseksi raakalaiseksi, jonka valvontahuoneeseen jäänyt kapteeni ja mukana menneisyyteen mennyt tohtori onnistuvat viime hetkellä palauttamaan ennalleen ja pelastamaan.

Vulkanuslaiset olivat vuonna 2063 ensimmäinen ihmisten kohtaaman ulkoavaruuden olentoryhmä, kun Zefram Cochranen poimuajoon kykenevä avaruusalus *Phoenix* teki ensilentonsa ja vulkanuslaisten tutkimusalus huomasi tämän synnyttämän poimujäljen sekä kävi tutustumassa aluksen lähettäjiin.

Noin sata vuotta myöhemmin vulkanuslaiset pyrkivät estämään ihmisten ensimmäisen poimukerroin viiteen kykenevän NX-luokan tähtilaiva *[[USS Enterprise (Star Trek)#Enterprise (NX-01)|Enterprisen]]* rakentamisen, mutta Surakin oppien uudelleenlöytäminen *Kir'shara*-kivestä lopulta paransi vulkanuslaisten ja ihmisten suhteita. Vulkanuslaiset näkivät ihmiskunnan liian epäkypsänä ja impulsiivisena avaruusmatkailuun, sillä ihmiskunta oli kehittänyt poimuajon vasta alle sata vuotta sitten. Vulkanuslaiset eivät halunneet että ihmiset toistaisivat niitä virheitä joita Vulkanuksella tehtiin ennen Surakin oppien leviämistä.

Vulkanuslaiset olivat sittemmin perustajajäseniä Yhdistyneiden planeettojen liitossa, huolimatta jatkuvista konflikteistaan toisen perustajajäsenen, andorialaisten, kanssa.

Vulkanuksen omaa kieltä kuullaan jonkin verran; merkittävimmät kerrat ovat elokuvissa *[[Star Trek: Avaruusmatka]]* (1979), kun Spock päättää hylätä *kolinahrin*, täyden loogisuuden tunnuksen ja palata Tähtilaivastoon sekä *[[Star Trek II: Khanin viha]]* (1982), jossa Spock ja luutnantti Saavik keskustelevat lyhyesti vulkaanin kielellä.

Vuonna 2019 julkaistussa *Science Fiction and the Abolition of Man* -lehtiartikkelissa väitettiin, että monet tieteiskirjallisuuden henkilöhahmot, kuten Star Trekin loogiset vulkanuslaiset, perustuvat C. S. Lewisin teoksen *[[Ihmisyyden tuho]]* ajatukseen "ihmisistä vailla sydäntä" ().

## Lähteet
Mäkihypyn maailmancup 1979–1980

**Mäkihypyn maailmancup 1979–1980** käsitti 27 osakilpailua, joista kaksi peruttiin. Ensimmäinen osakilpailu pidettiin Cortina d'Ampezzossa Italiassa 27. joulukuuta 1979 ja viimeinen osakilpailu Štrbské Plesossa Tšekkoslovakiassa 25. maaliskuuta 1980.

## Osakilpailut ja voittajat

## Maailmancupin kokonaiskilpailussa kymmenen eniten pistettä kerännyttä hyppääjää

## Suomalaisten sijoitukset
### Palkintosijat
*Jouko Törmänen 1 voitto, 1 kakkossija, 1 kolmossija
*Jari Puikkonen 3 kakkossijaa

### Muut suomalaiset
*Jouko Törmänen 19. 65 pistettä
*Tapio Mikkonen 51. 18 pistettä
*Pentti Kokkonen 55. 16 pistettä
*Tauno Käyhkö 55. 16 pistettä
*Keijo Korhonen 57. 15 pistettä
*Pasi Ronkainen 65. 11 pistettä
*Asko Aalto 73. 9 pistettä
*Kari Heinonen 86. 5 pistettä
*Jari Larinto 88. 4 pistettä
*Esko Rautionaho 92. 3 pistettä

## Aiheesta muualla
*Tulokset FIS:n sivulla
Hiivasienitulehdus

**Hiivasienitulehdus** on *Candida*-hiivasienen aiheuttama tulehdus. Hiivatulehduksen voi aiheuttaa allergia, tartunta, liika hygienia, hiostavat siteet, liika makean nauttiminen, antibioottikuuri tai stressi.

## Ilmeneminen ja oireet
Hiivainfektio voi ilmetä sukuelimien, tavallisimmin vaginan, tulehduksena, ihottumina, suutulehduksena tai suolisto-oireina. Terskassa hiivatulehdus ilmenee kutinana ja kirvelynä. Emättimessä hiiva­tulehduksessa ilmenee hajutonta ja kokkareista valkovuotoa sekä kutinaa ja kirvelyä. Joskus hiivasieni on lähes oireeton. Hoitamaton hiivainfektio voi myös aiheuttaa naisilla hedelmöityksen vähentymistä tai nk. valeraskauksia. Hiivainfektio voi aiheuttaa myös allergioiden lisääntymistä.

Hiivojen aiheuttamat tulehdustaudit eivät yleensä ole vakavia, ellei sairastuneen immuunijärjestelmä ole jostakin syystä, kuten AIDSin takia, heikentynyt.

Lapsilla hiivasienitulehdus ilmenee useimmiten suutulehduksena eli sammaksena. Pienillä lapsilla on harvemmin tavattu hiivainfektiota sukuelimissä. Tällöin useimmiten sen on aiheuttanut kihomato.

## Hoito
Hiivatulehdus paranee useimmiten apteekista saatavilla sienilääkkeillä mutta tarvitsee joskus lääkärihoitoa. Tauti on kuumeeton eikä aiheuta vakavia lisätauteja.

Hiivatulehduksen hoitoon on olemassa kotikonsteja. Suun sieni-infektioon auttaa sitruuna- tai puolukkamehu. Emätintulehdukseen auttaa runsas maitohappobakteerien nauttiminen esimerkiksi piimän tai maustamattoman jogurtin muodossa. Maitohappobakteerit ja niiden lisääminen auttaa, sillä emättimen luonnollisen tasapainon bakteereista useimmat ovat juuri maitohappobakteereja ja hiivatulehduksen voi aiheuttaa jo se, että tämä bakteerikanta emättimessä pienenee.

## Hiivasyndrooma
Vaihtoehtolääketieteen kannattajat puhuvat usein vähäoireisesta systeemisestä hiivainfektiosta eli hiivasyndroomasta. Hiivasyndrooman väitetään aiheuttavan laajasti erilaisia oireita. Vähäoireinen systeeminen hiivainfektio ei kuitenkaan ole mahdollinen, vaan systeeminen hiivainfektio aiheuttaisi henkeä uhkaavan, välitöntä sairaalahoitoa vaativan tilan. Hiivasyndrooman olemassaoloa ei ole voitu todistaa tieteellisesti, eikä lääketiede sitä tunne. Hiivasyndroomaa epäilevät potilaat kärsivät todellisuudessa muista sairauksista. Joskus taustalla voi olla useita tekijöitä, jolloin yksiselitteistä diagnoosia ei voida asettaa.

## Katso myös
* Hoitoresistentit sieni-infektiot

## Lähteet

## Aiheesta muualla

* 
* 
*
Leonid Potapov

**Leonid Vasiljevitš Potapov** (, 4. heinäkuuta 1935 – 12. marraskuuta 2020) oli Burjatian tasavallan presidentti elokuusta 1994 heinäkuuhun 2007. Sitä ennen vuodesta 1991 hän toimi Burjatian korkeimman neuvoston puheenjohtajana, joka oli tasavallan korkein asema ennen presidentin viran perustamista. Potapov valittiin Burjatian ensimmäiseksi presidentiksi suoralla kansanvaalilla 1994 ja uudelleen 1998 ja 2002 (68 % äänistä). Nykyisin Burjatian presidentin käytännössä nimittää Venäjän federaation presidentti.

## Lähteet

## Aiheesta muualla
* Virallinen kotisivu
Obscured by Clouds

**Obscured by Clouds** on Pink Floydin vuonna 1972 julkaisema rock-albumi. Levyn musiikki on sävelletty Barbet Schroederin elokuvaan ''La Vallée''.

Kappaleen "Childhood's End" sanotaan olevan Arthur C. Clarken samannimisen romaanin inspiroima. Kappaleessa "Free Four" Roger Waters viittaa isänsä kuolemaan Anzion maihinnousussa vuonna 1944; teema tuli keskeiseksi Watersin myöhemmässä tuotannossa.

## Kappalelista
# 
#**instrumentaalinen*
# 
#**instrumentaalinen*
# 
#**päävokaalit David Gilmour ja Richard Wright*
# 
#**päävokaalit David Gilmour*
# 
#**päävokaalit David Gilmour*
# 
#**instrumentaalinen*
# 
#**päävokaalit David Gilmour*
# 
#**päävokaalit Roger Waters*
# 
#**päävokaalit Richard Wright*
# 
#**instrumentaalinen*

## Lähteet
Eldarion

**Eldarion** on kuvitteellinen henkilö J. R. R. Tolkienin *[[Taru sormusten herrasta]]* -saagassa. Hän on Aragornin ja Arwenin poika. Tarinassa Eldarionista tuli Keski-Maassa sijaitsevan kuvitteellisen Gondorin valtakunnan kuningas. Hän oli jälleenyhdistyneen läntisen kuningaskunnan (Gondor ja Arnor) toinen hallitsija Aragornin jälkeen, nousten valtaan vuonna 120 Neljättä Aikaa. Siitä, kuinka kauan hänen kautensa kesti, ei ole tietoa. Hän oli kuitenkin vallassa vielä vuonna 172 neljättä aikaa, jolloin kuninkaallinen kirjuri Findegil valmisti kopion *Länsikairan punaisesta kirjasta*.  

Nimi Eldarion tarkoittaa *haltioiden perillinen*. Nimi perustuu siihen, että vanhempiensa kautta Eldarion oli useiden merkittävien haltiasukujen, muiden muassa haltioiden kolmen korkean kuninkaan, jälkeläinen. Samaten hän polveutui ''dúnedain''ista. Vanhempiensa valinnan seurauksena Eldarion oli haltiaperimästään huolimatta rodultaan ihminen. 

## Katso myös
* Luettelo ihmisten hallitsijoista Keski-Maan historiassa
Seth Ablade

**Seth Ablade** (s. 30. huhtikuuta 1983 Teshie) on ghanalainen jalkapallovalmentaja ja entinen jalkapalloilija, joka toimii Kakkosessa pelaavan FC Jazzin päävalmentajana. Pelaajaurallaan Ablade pelasi Suomen, Puolan ja Albanian pääsarjoissa, ja edusti myös Ghanan nuorisomaajoukkueita. Vuonna 1999 Ablade oli mukana Ghanan joukkueessa, joukkueessa, joka voitti alle 17-vuotiaiden MM-pronssia.

## Ura
### Pelaajana
Vuosina 1999–2002 Abalade edusti Itävallan toisella ja kolmannella sarjatasolla FC Kärntenin ja SVG Bleiburgin joukkueita. Maaliskuussa 2003 Ablade siirtyi Puolan pääsarjan Polonia Varsovaan, jossa hän pelasi kevään aikanna neljä ottelua. Kaudella 2003–2004 Ablade edusti Albanian pääsarjan KS Elbasania.

Loukkaantumisten vaivaama Ablade saapui Suomeen vuonna 2004 tehtyään sopimuksen Ykkösessä pelanneen AC Oulun kanssa. Hän pelasi kauden aikana ainoastaan 10 ottelua loukkaannuttuaan heinäkuussa. Vuonna 2005 Ablade siirtyi Kuopion Palloseuraan, jossa hän pelasi Veikkausliigassa kausien 2005–2006 aikana 37 ottelua ja teki kuusi maalia. 

Kesällä 2006 Ablade oli ukrainalaisen Dnepr Dnepropetrovskin testissä. Myöhemmin Ablade sai sopimuksen Ukrainaan, mutta joutui akillesjännevammansa vuoksi palaamaan keväällä 2007 Suomeen, ja päätti lopettaa pelaajauransa pääsarjatasolla. Vuosina 2007–2011 Ablade pelasi vielä Kakkosta OPS:n ja VPS-j:n joukkueissa.

### Valmentajana
Ablade valmensi VPS-j:n junioreita 2010–2013 ja toimi OPS:n junioripäällikkönä 2013–2014. Maaliskuussa 2014 hän siirtyi valmentamaan OPS:n Kakkosessa pelannutta edustusjoukkuetta. Vuosina 2016–2018 Ablade valmensi FC Jazzin juniorijoukkueita, ja aloitti kauden 2018 jälkeen seuran edustusjoukkueen päävalmentajana.

## Perhe
Seth Abladen poika on jalkapalloilija Terry Ablade.

## Saavutukset
### Maajoukkueet
* U17 Afrikan mestaruus 1999
* U17 MM-kilpailut pronssia 1999
### Seurajoukkueet
* Suomen Liigacup 2006

## Lähteet
Perkloorihappo

**Perkloorihappo** (HClO4, CAS-numero 7601-90-3) on voimakkaasti hapettava kloorin happiyhdiste. Perkloorihappo on vahva happo eli se protolysoituu lähes täydellisesti. Vahvana happona perkloorihappo on myös syövyttävää ja neutraloitumisreaktiossa emäksen kanssa muodostuu perkloraattisuoloja. Helposti haihtuvien aineiden kanssa perkloorihappo voi muodostaa räjähtäviä seoksia.

Perkloorihappoa valmistetaan kloorihaposta hapettamalla sähkökemiallisesti tai antamalla rikkihapon reagoida perkloraattien kanssa. Sitä käytetään muun muassa räjähteiden valmistuksessa ja analyyttisessä kemiassa osoitettaessa kalium-ionin (K+) läsnäolo, koska se muodostaa perkloorihapon kanssa veteen hyvin niukkaliukoista kaliumperkloraattia.

## Lähteet

## Aiheesta muualla

*
*PubChem: Perchloric acid
Keitinlasi

**Keitinlasi** eli **dekantterilasi**, arkisessa kielenkäytössä *dekka*, on sylinterimäinen lasiastia, jonka yläreunassa on loiva kaulus ja kaatonokka. Dekantterilaseja käytetään muun muassa kemian laboratoriotöissä suolojen liuottamisessa kulloiseenkin liuottimeen. Keitinlasit valmistetaan yleensä kuumuutta hyvin kestävästä borosilikaattilasista ja niiden yleisimmät vetoisuudet ovat 100, 250, 400, 600, 800 ja 1000 millilitraa.
Haiphong

**Haiphong** () on Vietnamin maakuntatasoinen kaupunki maan pohjoisosassa Punaisenjoen suiston alueella. Kaupunki sijaitsee Tonkininlahden rannikolla noin sadan kilometrin päässä Hanoista. Se on tärkeä teollisuuskaupunki ja Vietnamin pohjoisosan tärkein satama.

Vuoden 2025 heinäkuun hallinnollisessa uudistuksessa Haiphong suureni huomattavasti, kun kaupunkiin liitettiin Hải Dươngin maakunta. Samalla tämä uusi hallintoalue jaettiin 67 kuntaan, 45 suuralueeseen ja 2 erityisalueeseen. Haiphongin maakuntatasoisen kaupungin pinta-ala on 3&nbsp;194,72 neliökilometriä, ja siellä on 4&nbsp;664&nbsp;124 asukasta. Alueen väestötiheys on siten noin 1&nbsp;460 asukasta neliökilometrillä.

## Historia
Haiphong on ollut merkittävä satamakaupunki jo usean vuosisadan ajan. Ranskan vallattua Vietnamin kaupungista tuli Ranskan Indokiinan tärkein laivastotukikohta.

Kun Vietnam yritti itsenäistyä toisen maailmansodan jälkeen, Haiphong oli ensimmäinen paikka, jossa Ranska käynnisti sotilastoimenpiteet itsenäistymistä vastaan. Ranskan laivasto pommitti kaupunkia. Vietnamin sodassa Yhdysvallat pommitti 29. kesäkuuta 1966 rankasti kaupungin öljyvarastoja ja satamaa, sillä se oli Pohjois-Vietnamin ainoa merkittävä satama. Uskottiin, että öljyvarastojen laajamittainen tuhoaminen tekisi vietkong-armeijan huollon erittäin vaikeaksi ja samalla taivuttaisi myös Hanoin hallituksen suostuvaiseksi neuvotteluihin. Sodan jälkeen Haiphongiin rakennettiin merkittävä teollisuuskeskus.

Kaupungin talous on vahva valmistusteollisuudessa, mikä näkyy suurina teollisuuspuistoina ja lukuisina pienempinä perinteisinä käsityökylinä. Historiallisesti Haiphong oli ensimmäinen paikka Vietnamissa ja Manner-Kaakkois-Aasiassa, jonne saatiin sähkö.


Tiedosto:Container Ship at the Hai Phong International Container Terminal 01.jpg|Haiphongin satamaa
Tiedosto:03-OPERA HOUSE.jpg|Haiphongin oopperatalo
Tiedosto:Do Son nhin tu tren cao.jpg|Đồ Sơnin aluetta
Tiedosto:Cát Bà Island.jpg|Cát Bà -saaren rannikkoa


## Lähteet

## Aiheesta muualla

*Kaupungin internetsivut
Saarijärven–Viitasaaren seutukunta

**Saarijärven–Viitasaaren seutukunta** on yksi Suomen seutukunnista. Se sijaitsee Keski-Suomen maakunnassa. Siihen kuuluu kahdeksan kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 138.

## Kunnat

## Historia

* 1. tammikuuta 2004 seutukunta perustettiin yhdistämällä Saarijärven ja Viitasaaren seutukunnat Saarijärven–Viitasaaren seutukunnaksi. Seutukuntaan siirtyi Saarijärven seutukunnasta Kannonkoski, Karstula, Kinnula, Kivijärvi, Kyyjärvi, Pylkönmäki ja Saarijärvi. Viitasaaren seutukunnasta tulivat Pihtipudas ja Viitasaari.
* 1. tammikuuta 2009 seutukunnan kunnista Pylkönmäki liitettiin osaksi Saarijärven kaupunkia.

## Väestönkehitys
Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.

## Lähteet

## Aiheesta muualla
* Viisaankivi-seutuportaali
** Kannonkosken kunnan kotisivut
** Karstulan kunnan kotisivut
** Kinnulan kunnan kotisivut
** Kivijärven kunnan kotisivut
** Kyyjärven kunnan kotisivut
** Pihtiputaan kunnan kotisivut
** Saarijärven kaupungin kotisivut
** Viitasaaren kaupungin kotisivut
Turunmaan seutukunta

**Turunmaan seutukunta** () on yksi Suomen seutukunnista. Se sijaitsee Varsinais-Suomen maakunnassa. Siihen kuuluu kaksi kuntaa, ja Euroopan unionin alueluokitusjärjestelmässä sen  LAU 1 (NUTS 4) -numero on 021.

## Kunnat

## Historia
* 1. tammikuuta 2009 seutukunnan kunnista Dragsfjärd, Kemiö ja Västanfjärd yhdistyivät Kemiönsaaren kunnaksi.
* 1. tammikuuta 2009 Houtskari, Iniö, Korppoo, Nauvo ja Parainen yhdistyivät Länsi-Turunmaan kaupungiksi, jonka nimi vuonna 2012 muutettiin Paraisiksi.

## Väestönkehitys
Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2021 tilanteen mukainen.

## Katso myös
* Turunmaa
* Turunmaan saaristo

## Lähteet

## Aiheesta muualla
* Kemiönsaaren kunnan kotisivut
* Paraisten kaupungin kotisivut
Mäkihypyn maailmancup 1980–1981

**Mäkihypyn maailmancup 1980–1981** käsitti 28 osakilpailua, joista neljä peruttiin. Ensimmäinen osakilpailu pidettiin Oberstdorfissa Länsi-Saksassa 30. joulukuuta 1980 ja viimeinen osakilpailu Planicassa Jugoslaviassa 22. maaliskuuta 1981.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Jari Puikkonen 4 voittoa, 1 kakkossija
*Matti Nykänen 1 kakkossija
*Pentti Kokkonen 2 kolmossijaa
### Muut suomalaiset
*Kari Ylianttila 20. 45 pistettä
*Matti Nykänen 26. 30 pistettä
*Kari Heinonen 29. 28 pistettä
*Jouko Törmänen 35. 21 pistettä
*Asko Aalto 64. 7 pistettä
*Pekka Tolkkinen 66. 6 pistettä
*Markku Pusenius 80. 2 pistettä

## Aiheesta muualla
*Tulokset FIS:n sivulla
Viola d’amore

**Viola d’amore** eli **lemmenviulu** (; ; ; ) on suunnilleen alttoviulun kokoinen otenauhaton viola da gamban sukuinen jousisoitin, jossa on yleensä 14 kieltä. Kielistä seitsemää soitetaan ja seitsemän muuta ovat resonanssikieliä. Viola d’amorea käytettiin erityisesti barokin aikana. Barokin jälkeen soitin jäi käytöstä, mutta 1900-luvulla kiinnostus sitä kohtaan alkoi herätä uudelleen. Muun muassa tšekkiläinen Leoš Janáček käytti viola d’amorea oopperassaan *[[Katja Kabanova]]*.

## Lähteet

## Aiheesta muualla
Mäkihypyn maailmancup 1981–1982

**Mäkihypyn maailmancup 1981–1982** käsitti 24 osakilpailua, joista kaksi peruttiin. Ensimmäinen osakilpailu pidettiin Cortina d'Ampezzossa Italiassa 20. joulukuuta 1981 ja viimeinen osakilpailu Planicassa Jugoslaviassa 28. maaliskuuta 1982.

## Maailmancupin kymmenen eniten pisteitä kerännyttä hyppääjää

## Suomalaisten sijoitukset osakilpailuista
### Palkintosijoitukset
*Matti Nykänen 3 voittoa, 2 kakkossijaa
*Jari Puikkonen 1 kakkossija
*Pentti Kokkonen 1 kakkossija
### Muut suomalaiset
*Kari Ylianttila 19. 54 pistettä
*Pentti Kokkonen 20. 50 pistettä
*Jari Puikkonen 26. 31 pistettä
*Keijo Korhonen 52. 6 pistettä
*Harry Nakari 63. 2 pistettä
*Markku Reijonen 63. 2 pistettä

## Aiheesta muualla
*Tulokset FIS:n sivulla
Anatoli Tarasov

**Anatoli Vladimirovitš Tarasov** (, 10. joulukuuta 1918 Moskova – 23. kesäkuuta 1995 Moskova) oli venäläinen jääkiekkovalmentaja. Häntä pidetään venäläisen jääkiekkoilun isänä. Tarasov valmensi Neuvostoliiton maajoukkueen yhdeksään maailmanmestaruuteen ja kolmeen olympiakultaan ja kahdeksaan Euroopan mestaruuteen. Tarasov tunnettiin ankarista harjoitusmenetelmistään ja kovasta kuristaan. Tarasov valmensi myös armeijan joukkuetta TsSKA Moskovaa. Tarasov saavutti TsSKA:n valmentajana 17 Neuvostoliiton mestaruutta vuosina 1947–1974.

Tarasovin mukaan on nimetty yksi KHL-liigan neljästä divisioonasta.

## Saavutukset valmentajana
* MM-kulta: 1963, 1964, 1965, 1966, 1967, 1968, 1969, 1970, 1971
* MM-hopeaa: 1958, 1959
* MM-pronssia: 1960, 1961
* Olympiakultaa: 1964, 1968, 1972
* Olympiapronssia: 1960
Sigbjørn Normann

**Sigbjørn Normann** on norjalainen mäkihyppytuomari. 

Normann tuli mäkihypyn maailmancupin kaudella 2004–2005 laajalti tunnetuksi, koska antoi Suomen Janne Ahoselle toistuvasti liian alhaisia tyylipisteitä tämän hypyistä. Yleisimmin Normann antoi Ahoselle pisteet 17,5 muiden tuomarien pisteiden ollessa vähintään 18,5. Kauden loppupuolella Normann hyllytettiinkin tehtävästään maailmancupin kilpailujen tuomarina. 

Normann toimi tuomarina myös MM-kisoissa Oberstdorfissa 2005. Janne Ahosen voitettua suurmäen maailmanmestaruuden, hän kilpailun jälkeisessä lehdistötilaisuudessa kuittasi Normannin toiminnan *"vain urheiluksi"*, mutta lisäsi: *"onhan se komea saada hypystään pisteet: 19,0–19,0–19,0–17,5–19,0"* 

Normannin nimi nousi julkisuuteen jälleen mäkiviikolla 2009–2010, kun hän epäonnistui Innsbruckin kilpailussa ja potkittiin pois Bishofschofenin kilpailusta.

## Aiheesta muualla
*VG:n uutinen Ahosen kommenteista koskien Normannin toimintaa (norjaksi)
Earth Observing System

**Earth Observing System** (EOS) on NASAn satelliittien avulla tehtävä kaukokartoitusohjelma. 

Sen tarkoitus on jatkaa ajallisesti pitkiä mittaussarjoja ja saada niiden tulkinnalla parempi ymmärrys Maan toiminnasta nk. integroituna järjestelmänä. Projektiin kuuluu useita satelliitteja instrumentteineen, jotka tuottavat suuria määriä mittaustietoa Maan pinnasta, biosfääristä, ilmakehästä sekä meristä. 

EOS-sarjaan kuuluvat tärkeimmät satelliitit ovat EOS-Terra (laukaistu 1999), EOS-Aqua (2002) ja EOS-Aura (2004).

## Aiheesta muualla
* NASA:n EOS-sivu
Laulusarja

**Laulusarja** on ryhmä lauluja, jotka on tarkoitettu esitettäväksi yhtenä kokonaisuutena. Tavallisesti kaikki laulut ovat samalta säveltäjältä ja käyttävät saman runoilijan sanoitusta. Laulusarjan osat liittyvät samaan teemaan tai tarinaan. Termiä käytetään tavallisesti klassisen musiikin puolella sarjoista, jotka koostuvat liedeistä.

Klassisia esimerkkejä laulusarjoista ovat muun muassa Franz Schubertin säveltämät laulusarjat. Orkesterisäestyksellisten liedien sarjoista esitetyimpiä ovat muun muassa Richard Straussin *[[Vier letzte Lieder]]* ja Gustav Mahlerin laulusyklit. 

Pop- ja rockmusiikissa laulusarjaa kutsutaan nimellä medley. Kuuluisia sellaisia ovat The Beatlesin medley levyltä *[[Abbey Road (albumi)|Abbey Road]]*, The Whon *[[Quick One While He’s Away]]* ja Green Dayn *[[Jesus of Suburbia]]*.
Vulviitti

**Vulviitti** tarkoittaa ulkosynnyttimien tulehdusta. Oireina on häpyalueen kirvely ja kutina, joskus eritteet. Tauti ei ole vakava, ja se paranee yleensä itsestään. Häpyalue kannattaa pestä haalealla vedellä, pitää ilmavana ja infektion pahetessa mennä lääkäriin. Alle neljävuotiaan kohdalla lääkärin tutkimus on aiheellinen, jottei tauti pahenisi tai leviäisi. Myös tyttölapsilla voi olla vulviitti tai muita vastaavia infektioita. Vulviittia esiintyy kuitenkin enemmän täysikasvuisilla naisilla.

Emättimen ja ulkosynnytinten tulehdusta sanotaan **vulvovaginiitiksi**. Vulviittia ja vulvovaginiittia aiheuttavat alkueliöt, sienet, esimerkiksi hiiva ja eräät bakteerit ja herpes-virus. Vaikka tauti voi tarttua sukupuoliyhdynnässä, sitä ei lasketa sukupuolitautien joukkoon koska sillä on myös muita tartuntareittejä. Jopa tiukat vaatteet voivat aiheuttaa tulehduksen. Hoitona on asianmukainen lääkitys. Huolellinen hygienia nopeuttaa paranemista. Jos häpykarvat on ajeltu, ne kannattaa vulviitin aikana kasvattaa takaisin.
Saab 37 Viggen

**Saab 37 Viggen** () on ruotsalaisen SAABin valmistama yksipaikkainen monitoimihävittäjä, joka oli Ruotsin ilmavoimien palveluskäytössä vuodesta 1971 vuoteen 2005. Sitä valmistettiin viitenä tyyppinä yhteensä 329 kappaletta, joista kymmenen oli kaksipaikkaisia koulutuskoneita. Viggenin suorituskykyä ja aseistusta päivitettiin useita kertoja. Ruotsi on tämän konetyypin ainut käyttäjämaa.

Käytöstä poistettuja Viggeneitä on romutettu Ängelholmissa vuodesta 1993.

Ensimmäinen prototyyppi lensi vuonna 1967 ja Ruotsin ilmavoimien viimeinen Viggen-lento tapahtui 25. marraskuuta 2005.

Viggen suunniteltiin nousemaan ja laskeutumaan myös lyhyille kiitoteille, jotta se voisi operoida normaalien lentokenttien lisäksi myös maantietukikohdista, eli normaaleille teille tehdyiltä levennetyiltä suorilta. Tätä varten Viggenissä oli muun muassa mahdollisuus suihkuvirtauksen kääntämiseen eteenpäin koneen jarruttamiseksi moottorilla. Sitä kutsutaan *reverssi*ksi. Reverssin ansiosta koneella on mahdollista peruuttaa, mikä taas mahdollistaa koneen kääntämisen ympäri hyvin kapealla väylällä.

Viggenin kehitykseen vaikutti Ruotsin 1960 Yhdysvalloilta saama turvallisuustakuu. Neuvostoliiton Itämeren laivaston mahdollista sukellusveneiden vastaista toimintaa varten tarvittiin Viggenin kaltainen hävittäjä estämään se. Tätä varten Viggenin kehitystyöhön saatiin merkittävässä määrin teknologiaa Yhdysvalloista.

Koneen siipimuoto oli kaksoisdelta, kuten J-35 ''Draken''issa. Siipimuotoilu oli sikäli mullistavaa laatua, että koneessa oli ns. Canard-siipirakenne. Tämä tarkoittaa korkeusperäsimen ja siiven käänteistä järjestystä. Myös Ruotsin uusin monikäyttöinen torjuntahävittäjä, JAS-39 ''Gripen'' on Canard-siipinen.

## Tekniikka

Viggen oli yksi ensimmäisiä hävittäjiä, joissa oli mikropiirillä toimiva tietokone, CK37 (). Tietokoneen tehtävänä oli avustaa lentäjää navigoinnissa ja muissa tehtävissä.

## Aseistus
* AJ 37: Kaksi Saab Rb05 ohjusta tai kaksi Saab Rb04 ohjusta tai neljä Maverick tai neljä Sidewinder ohjusta tai neljä 135&nbsp;mm rakettimakasiinia tai kuusitoista 120&nbsp;kg pommia tai kaksi Aden 30m&nbsp;m tykkiä. Kaksi Rb15, neljä DWS39
* JA 37: Yksi Oerlikon KCA 30&nbsp;mm tykki, 150 ammusta; kaksi BAE Skyflash tai kuusi AIM-9 Sidewinder ohjusta tai neljä 135&nbsp;mm rakettimakasiinia.
* JA 37 D:  Yksi Oerlikon KCA 30&nbsp;mm tykki, 150 ammusta; kaksi AIM-9 Sidewinder ohjusta ja neljä AIM-120 AMRAAM  

## Versiot

Viggenin tärkeimmät versiot:

* AJ 37 Rynnäkköversio.
* JA 37 Hävittäjäversio.
* Sk 37 Koulutusversio.
* SF 37 Tiedusteluversio.
* SH 37 Meritiedusteluversio.

## Lähteet
*
* Hallen Hävittäjäsivut/Saab JA-37 Viggen  

### Viitteet

## Aiheesta muualla

*Air Vectors: The SAAB 37 Viggen  
*Viggen-sivu 
*Totalförsvarets forskningsinstitut/Framsyn Magazine: http://www.foi.se/FOI/templates/Page____4065.aspx Secret nuclear submarines guaranteed Swedish security, 1/2005
*CK37 Ruotsinkielissä Wikipediassa 


Saab viggen underside.jpg|Saab 37 Viggen BALTOPS '85 lentoharjoituksissa 1.1.1985
SAAB J-37 Viggen special red version.jpg|Saab 37 Viggenin punainen erikoisversio  Flygvapenmuseumissa (2005)
LA2-Datasaab-CK37-frame.jpg|CK37
Dipoli-dipolisidos

**Dipoli-dipolisidos** on molekyylien välinen kemiallinen sidos. Dipoli-dipolisidoksiksi kutsutaan pysyvistä dipoleista aiheutuvia molekyylien välisiä vetovoimia. Vetovoimien suuruus riippuu dipolien välisistä etäisyyksistä ja dipolien suuntautumisesta. Dipoli-dipolisidos syntyy, kun poolisen molekyylin pysyvät dipolit vetävät puoleensa muita molekyylejä siten, että molekyylin positiivisesti varautunut pää vetää puoleensa molekyylin negatiivisesti varautunutta päätä ja negatiivinen positiivisesti varautunutta päätä. Tällöin sanotaan molekyylin eri osien olevan osittaisvarauksen sijaintipaikkoina, vaikka tämä varausero johtuukin elektronin (jolla on määrätty varaus) funktion epätasaisesta avaruudellisesta sijoittumisesta molekyylissä. Kun osittaisvarausta on molekyylissä siten että se on avaruudellisesti enemmän suuntautunut tiettyyn suuntaan, se voi muodostaa dipoli-dipolisidoksen.

## Vetysidos

Vetysidokset ovat erityisen vahvoja dipoli-dipolisidoksia. Sidoksessa pienikokoinen vetyatomi on liittynyt kovalenttisesti pienikokoiseen, hyvin elektronegatiiviseen epämetalliatomiin. Atomin pienen koon ja suuren elektronegatiivisuuden takia syntyvät osittaisvaraukset ovat suurempia kuin poolisissa molekyyleissä yleensä. Vetysidokset ovat vahvimpia molekyylien välisiä sidoksia, mutta ne ovat heikompia kuin atomien väliset kovalenttiset sidokset.

Pieniatomisia ja elektronegatiivisia alkuaineita ovat esimerkiksi happi, typpi ja fluori.

## Lähteet

*Kanerva, K., Karkela, L. & Valste, J.. Katalyytti: Peruskurssi. Helsinki: WSOY 2004, s. 69–73.
*Ojala, P. et al.. Dipoli: Lukion kemia: Kokeellinen luonnontiede. Helsinki: Tammi 2002, s. 60–62

### Viitteet
Tommy (albumi)

**Tommy** on The Who -yhtyeen neljäs studioalbumi ja ensimmäinen musiikkiteos, jota selvästi mainostettiin rock-oopperana. Se julkaistiin alun perin toukokuussa 1969 kaksois-LP:nä. *Tommy* oli erittäin suuri kaupallinen menestys.

## Tarina

*Tommy* kertoo nuoresta pojasta, jonka isän luullaan kuolleen sodassa. Tommyn äiti ottaa uuden miesystävän. Tommyn isä palaa sotavankeudesta ja tappaa miehen. Tommy näkee kaiken peilin kautta. Hän traumatisoituu ja joutuu täysin autistiseen tilaan, kun vanhemmat sanovat hänelle, ettei hän nähnyt mitään, kuullut mitään eikä saa sanoa kenellekään, mitä tapahtui. Hänen luullaan olevan kuuro, mykkä ja sokea. Poika joutuu serkkunsa kiduttamaksi ja setänsä raiskaamaksi. Lopulta hän kuitenkin tulee rikkaaksi ja kuuluisaksi yliluonnollisilla flipperinpeluutaidoillaan. Tämän jälkeen hän nousee nuorten johtajaksi ja eräänlaiseksi ”Uudeksi Messiaaksi”. Lopulta hänet kuitenkin suistetaan vallasta. 

Tarinan on tulkittu symbolisesti kuvaavan lapsuuden traumoja sekä rocktähteyden ja hippiliikkeen korruptoitumista. Se heijastelee myös pääasiallisen säveltäjänsä Pete Townshendin uskonnollisia käsityksiä, jotka saivat vaikutteita guru Meher Baban opeista.

## Vaikutus rock-musiikissa

Teema-albumit yleistyivät rockissa luultavasti paljolti juuri *Tommyn* vaikutuksesta. Queenin laulaja Freddie Mercury oli *Tommysta* niin vaikuttunut, että halusi tehdä Queen-yhtyeessä samantyyppisen konseptialbumin. Lopputuloksena oli *[[A Night at the Opera (Queenin albumi)|A Night at the Opera]]*, josta tuli kenties Queenin menestynein levy.

## Kappaleet
*Kaikki kappaleet kirjoittanut Pete Townshend, ellei toisin mainita.

### LP 1
**A-puoli**
# 
# 
# 
# 
# 
# 
**B-puoli**
# 
# 
# 
# 

### LP 2
**A-puoli**
# 
# 
# 
# 
# 
# 
# 
# 
**B-puoli**
# 
# 
# 
# 
# 
# 

## Kokoonpano
* Roger Daltrey &ndash; laulu, huuliharppu
* John Entwistle &ndash; bassokitara, käyrätorvi ja laulu
* Keith Moon &ndash; rummut, perkussiot ja laulu
* Pete Townshend &ndash; kitarat, kosketinsoittimet ja laulu

## Elokuvasovitus
Vuonna 1975 valmistui *Tommyn* elokuvasovitus, jonka ohjasi Ken Russell. Tarina on periaatteessa sama kuin levyllä ja teatterisovituksessa. Tarinan kannalta merkittävin muutos on, ettei Tommyn isä tapa äidin rakastajaa elokuvaversiossa, vaan rakastaja tappaa Tommyn isän. 

Elokuvalla ja sen soundtrack-levyllä eri rooleissa esiintyi muun muassa seuraavia henkilöitä:

*Roger Daltrey – Tommy, tenori
*Paul Nicholas – Kevin-serkku, baritoni
*Eric Clapton – pappi, baritoni
*Elton John – Flipperikuningas, kontratenori
*Tina Turner – Happokuningatar, altto

Tommyn äiti ja sairaanhoitajat ovat sopraanoita.

## Lähteet
Sphinx

**Sphinx** voi tarkoittaa seuraavia:

* Sphinx, perhossuku, johon kuuluvat:
** mäntykiitäjä (*Sphinx pinastri*)
** syreenikiitäjä (*Spninx ligustri*)
* Sphinx, Suomen tiedeseuran vuosikirja
* Sphinx, historiallinen lautapeli
* Sphinx, ilmainen avoimen lähdekoodin dokumentaatiogeneraattori
* 896 Sphinx, päävyöhykkeen asteroidi.

## Katso myös

* sfinksi, tarueläin tai sitä esittävä veistos
Cursus publicus

***Cursus publicus*** oli keisarillisen Rooman virkamiehille tarkoitettu kulku- ja kuljetusjärjestelmä, joka mahdollisti viestinnän ja liikkumisen valtakunnan osien välillä. Latinankielinen termi käännetään usein postilaitokseksi tai valtiolliseksi postiksi, mutta nämä käsitteet ovat harhaanjohtavia, sillä toiminnallisesti *cursus publicus* poikkesi suuresti siitä, mitä nykyään ymmärrämme postin käsitteellä. *Cursus publicus* ei toiminut minkään vakituisen aikataulun mukaisesti, eikä se ollut yleisesti käytettävissä. Enemmänkin kyseessä oli kulkuvälineiden sekä vaihto- ja taukopaikkojen verkosto, joka oli tietyin, keisarillisin valtuutuksin varustetun henkilön käytettävissä.

Ensimmäinen maininta aiheesta löytyy Suetoniuksen keisari Augustuksen elämäkerrasta. Siinä Suetonius kertoo (*Aug*.49.3), miten Augustus perusti *cursus publicuksen* saadakseen nopeasti tietoja tapahtumista eri maakunnissa. Ensimmäisessa vaiheessa järjestelmä toimi säännöllisin välimatkoin sijoitettujen lähettien avulla, jotka kantoivat viestit aina seuraavalle asemalle. Lähetit korvattiin kuitenkin jo Augustuksen aikana vaunuilla, joita ajamalla sama henkilö vei viestin perille asti. Järjestelmä toimi näin aina 400-luvulle asti.

Vaunujen ja niiden kuljettamiseen tarvittavien eläinten hankkiminen ja ylläpito olivat paikallisten yhteisöjen, kaupunkien tai kylien, vastuulla. Vaunujen ja eläinten käytöstä oli säädetty maksu, joka niitä käyttävän tuli suorittaa aina paikallisilla vaihtoasemilla; tämä tapa katosi kuitenkin viimeistään 300-luvulla, ja tässä vaiheessa *cursus publicusta* käyttävät kulkijat saivat vaunut ja eläimet käyttöönsä ilmaiseksi.

Matkalaisten majoittamiseksi rakennettiin teiden varsille vaihto- ja lepoasemia, joita myöhäisantiikissa kutsuttiin nimillä *mansio* tai *mutatio*. Näitä on löydetty mm. arkeologisissa kaivauksissa (Mm. Mansio romana di Collesalvetti ja Mansio *ad Baccanas*, molemmat roomalaisen via Aurelian varrella.). Myös Tabula Peutingerianassa niitä on mainittu useita.

## Lähteet
* Kolb, Anne: "Transport and Communication in the Roman State: The cursus publicus", *Travel & Geography in the Roman World*, Lawrence, Ray (ed.). Routledge, 2001. S. 95&ndash;105.
Cocktaillasi

**Cocktaillasi** kehitettiin 1900-luvun alkupuolella. Sen kartiomainen muoto ja suuri ilman kanssa tekemisissä oleva pinta-ala mahdollistavat eri ainesosien havaitsemisen. Cocktaillasit ovat vetoisuudeltaan pieniä, yleensä noin 8–18 senttilitran laseja. Niiden ominaispiirteisiin kuuluvat kartiomainen, poikkileikkaukseltaan ylöspäin levenevä maljamainen lasiosa sekä korkea jalka. Korkea jalka on välttämätön, jottei kädessään lasia pitelevä juoja lämmittäisi kätensä lämmöllä jäätöntä juomaa. Perusmuodoltaan cocktaillasi on pyöreä. 

## Cocktaillasiin valmistettavia drinkkejä
* Bacardi Cocktail
* Blood and Sand
* Brave Bull
* Bronx
* Cosmopolitan
* Gin and It
* Dry Manhattan
* Sweet Manhattan
* Sidecar
* Dry Martini
* Vodkamartini
* Negroni

## Lähteet

## Aiheesta muualla

*
Grogilasi

**Grogilasi** on vetoisuudeltaan noin 18–30 senttilitran kokoinen lasi. Grogilasin ominaispiirteisiin kuuluu paksu pohja ja matala, tasaleveä profiili perusmuodon ollessa joko pyöreä tai neliskulmainen. Grogilasista käytetään hyvin usein myös nimitystä matala grogilasi, ja yleensä tätä muotoa käytettäessä puhuja tarkoittaa (korkealla) grogilasilla highball-tyyppistä lasia. 

## Grogilasiin valmistettavia drinkkejä

* Godfather
* Gimlet
* Musta Ryssä
* Old Fashioned
* Valkovenäläinen

## Aiheesta muualla
* Lisää drinkkejä jotka valmistetaan grogilasiin